Komisijos reglamentas (EEB) Nr. 3574/86
1986 m. lapkričio 24 d.
iš dalies keičiantis Reglamentą (EEB) Nr. 2806/79 dėl valstybių narių ir Komisijos keitimosi tam tikra informacija apie kiaulieną
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo [1] su paskutiniais pakeitimais, padarytais Reglamentu (EEB) Nr. 1475/86 [2], ypač į jo 22 straipsnį,
kadangi kiaulių skerdenų kotiruojamos kainos turi būti nustatomos Bendrijoje nuo 1986 m. rugpjūčio 1 d., remiantis Tarybos reglamentu (EEB) Nr. 3220/84 [3] nustatyta Bendrijos kiaulių skerdenų klasifikavimo skale; tačiau kadangi valstybės narės gali vietoj jos iki 1988 m. gruodžio 31 d. taikyti Tarybos reglamentu (EEB) Nr. 2760/75 [4] nustatytą klasifikavimo skalę;
kadangi Komisijos reglamentas (EEB) Nr. 2806/79 [5] numato, kad valstybės narės ir Komisija keičiasi tam tikra informacija apie kiaulienos sektoriaus kainas; kadangi minėtas reglamentas turėtų būti iš dalies pakeistas, atsižvelgiant į 1986 m. liepos 25 d. Komisijos reglamentą (EEB) Nr. 2342/86 dėl pardavimo etapo, kuriuo taikoma vidutinė kiaulių skerdenų kaina, ir nustatantį Reglamento (EEB) Nr. 3220/84 taikymo pereinamojo laikotarpio taisykles [6], kuriuo iš naujo apibrėžiama vidutinės kiaulių skerdenų rinkos kainos nustatymo tvarka;
kadangi šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2806/79 iš dalies keičiamas taip:
1) 1 straipsnio 1 dalies a punktas pakeičiamas taip:
"a) informaciją apie kotiruojamas kainas, nustatytas pagal Komisijos reglamentą (EEB) Nr. 2342/86 [1] OL L 203, 1986 7 26, p. 18.."
2) 2 straipsnis pakeičiamas taip:
"2 straipsnis
Valstybės narės kartą per mėnesį pateikia Komisijai praėjusio mėnesio:
- kai taikomas Tarybos reglamentas (EEB) Nr. 3220/84 [1] OL L 301, 1984 11 20, p. 1., jo 3 straipsnio 2 dalyje nurodytų E-P komercinių skalių kiaulių skerdenų vidutines kotiruojamas kainas,
- kai taikomas Reglamentas (EEB) Nr. 2760/75, jo I priede nurodytų E-IV komercinių skalių kiaulių skerdenų vidutines kotiruojamas kainas."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1986 m. lapkričio 24 d.